मढ़ौरा के रेल कारखाना के काम रुकी ना
February 3, 2011
रेलवे बोर्ड के अध्यक्ष ओह खबरन के खंडन कइले बाड़े जवना में कहल गइल रहे कि मढ़ौरा के परियोजना बंद कर दिहल गइल बा. कहले कि मढ़ौरा का साथ साथ मधेपुरा आ कचरापाड़ा के परियोजनो पर काम चालु बा. एह तीनो परियोजना के प्राइवेट पब्लिक पार्टीशिपेशन से पूरा करावल जाई. एह काम खातित छह गो कार्यपालक निदेशकन के टीम बना दिहल गइल बा जे एकर मानिटरिंग करी. एने लालू प्रसादो कहले बाड़न कि ऊ ममता बनर्जी से बाति कइले त ममता के कहना रहे कि कवनो परियोजना बंद नइखे भइल. ई विरोधियन के साजिश ह कि एह तरह के अफवाह उड़ावल जा रहल बा.
mag_Deva eng_Latn bho_Deva